**USPOSTAVA SKUPNOGA KATALOGA KNJIŽNICA IZ SUSTAVA ZNANOSTI I VISOKOG OBRAZOVANJA**

**- PRIJEDLOG HODOGRAMA AKTIVNOSTI**

ožujak, 2017.

Prijedlog pripremila: D. Machala

***Svrha i cilj skupnoga kataloga***

Cilj skupnoga kataloga (<http://skupnikatalog.nsk.hr>) hrvatskih knjižnica iz sustava znanosti i visokog obrazovanja je omogućiti uslugu pronalaženja informacija o tiskanim i elektroničkim izvorima dostupnim u više od 50 knjižničnih kataloga sveučilišnih, visokoškolskih te specijalnih knjižnica u Republici Hrvatskoj, uključujući i fondom najbogatiji katalog Nacionalne i sveučilišne knjižnice u Zagrebu. Posebnu vrijednost usluge pronalaženja informacija skupnoga kataloga pruža mogućnost usporednog pronalaženja visokovrijednih informacija dostupnih hrvatskoj akademskoj zajednici putem nacionalnog konzorcija za nabavu e-izvora.

Skupni katalog sadrži metapodatke za više od 1,500.000 bibliografskih zapisa te pruža informacije o lokaciji pronađene jedinice knjižnične građe kao i podatak o njenoj dostupnosti te raspoloživosti primjeraka za posudbu u realnom vremenu.

***Model skupnoga kataloga***

Skupni katalog Integriranog knjižničnog sustava Nacionalne i sveučilišne knjižnice u Zagrebu, visokoškolskih i znanstvenih knjižnica u Republici Hrvatskoj gradi se po modelu razvoja usluge pronalaženja informacija iz distribuiranih bibliografskih baza i indeksa znanstvenih i visokovrijednih elektroničkih izvora, koji nastaju decentraliziranom i distribuiranom obradom, a čija se integracija temelji na centraliziranom bibliografskom i normativnom nadzoru.

***Tehnička platforma***

Platforma za izradu skupnoga kataloga temelji se na primjeni servisa za pronalaženje informacija otvorenog koda *VuFind.*

***Projektno planiranje***

Planiranje funkcionalnog razvoja sučelja skupnoga kataloga knjižnica iz sustava znanosti i visokog obrazovanja promišljano je u perspektivi dosezanja kapaciteta razvoja nacionalnog skupnoga kataloga objedinjenih metapodataka svih javno dostupnih knjižničnih informacija.

Sukladno *Smjernicama za izradu skupnoga kataloga* razvoj nacionalnog skupnog kataloga planiran je u nekoliko funkcionalnih faza koje su opisane priloženim projektnim hodogramima.

Funkcionalne faze uspostave skupnoga kataloga podijeljene su na sljedeće procese:

* uspostavu skupnoga kataloga Integriranog knjižničnog sustava Nacionalne i sveučilišne knjižnice, visokoškolskih i znanstvenih knjižnica RH
* proširenje skupnog kataloga Integriranog knjižničnog sustava Nacionalne i sveučilišne knjižnice, visokoškolskih i znanstvenih knjižnica RH integracijom metapodataka za građu iz kataloga ostalih knjižnica Sveučilišta u Zagrebu temeljenih na formatu MARC21
* proširenje skupnog kataloga metapodacima za građu dostupnu iz knjižničnih kataloga te baza e-izvora temeljenih na primjeni ostalih formata (Dublin Core, MARCXML, ISO 2709 i dr.)
* proširenje skupnog kataloga metapodacima za građu javno dostupnu temeljem knjižničnih izvora informacija dostupnih na nacionalnoj razini.

*HODOGRAM PROJEKTNIH AKTIVNOSTI*

1. Uspostava skupnog kataloga Integriranog knjižničnog sustava Nacionalne i sveučilišne knjižnice u Zagrebu, visokoškolskih i znanstvenih knjižnica Republike Hrvatske

Hodogram aktivnosti definiran je u dokumentu *Smjernice za izradu skupnog kataloga*. Prema navedenom, projekt se ostvaruje kroz sljedeće aktivnosti:

1. Analiza, priprema i izvoz bibliografskih podataka NSK i knjižnica sustava ZAG u strukturi pogodnoj za oblikovanje metapodatkovnog opisa za SOLR bazu skupnog kataloga.

2. Izrada i aktivno ažuriranje procedure za deduplikaciju bibliografskih zapisa

3. Razvoj funkcionalnih postavki sučelja *discovery* servisa sukladno potrebama nacionalne kataložne zajednice i međunarodnim standardima

4. Prijevod sučelja *discovery* servisa

5. Dizajniranje sučelja za pretraživanje i pronalaženje informacija

6. Izrada uputa i opisa usluga skupnog kataloga

7. Testiranje skupnog kataloga

8. Nabava i instaliranje servera za skupni katalog.

9. Instalacija testne i aktivne instance skupnog kataloga.

10. Trajni nadzor na dostupnosti fondova skupnog kataloga

1. Proširenje skupnoga kataloga Integriranog knjižničnog sustava Nacionalne i sveučilišne knjižnice u Zagrebu, visokoškolskih i znanstvenih knjižnica u Republici Hrvatskoj integracijom metapodataka za građu iz kataloga visokoškolskih knjižnica Sveučilišta u Zagrebu temeljenih na formatu MARC21
2. Senzibilizacija stručne javnosti o značaju skupnoga kataloga i javni poziv na suradnju u uspostavi skupnog kataloga <http://buki.nsk.hr/razvojni-programi/>
3. Provedba analize stanja automatizacije poslovanja visokoškolskih knjižnica putem upisnika <http://buki.nsk.hr/automatizacija-poslovanja/>
4. Izrada i objava dokumenta o normalizaciji podataka prikladnih za izradu metapodatkovnog opisa za integraciju u skupni katalog
5. Sporazumno uređenje međusobne suradnje na uspostavi skupnog kataloga između Nacionalne i sveučilišne knjižnice te suradnih knjižnica
6. Testiranje integriranih metadopodataka u testnoj bazi skupnog kataloga prije uvoza metapodataka u aktivni skupni katalog
7. Organizacija demonstracijskih vježbi te stručnih smjernica u okviru programa sustavnog redakcijskog nadzora u svrhu provedbe centraliziranog bibliografskog i normativnog nadzora nad standardiziranim knjižničnim podacima skupnog kataloga
8. Izrada te dodjela logo oznake za knjižnice koje sudjeluju u skupnom katalogu
9. Redovno pobiranje novih zapisa i nadzor nad interoperabilnosti podataka
10. Redovno izvještavanje o razvoju skupnog kataloga na portalu buki.nsk.hr
11. Proširenje skupnoga kataloga metapodacima za građu dostupnu iz knjižničnih kataloga te baza e-izvora temeljenih na primjeni ostalih formata (Dublin Core, MARCXML, ISO 2709 i sl.)
12. Provedba analize stanja automatizacije visokoškolskih knjižnica putem upisnika <http://buki.nsk.hr/automatizacija-poslovanja/> ili dokumentiranje izvora elektroničkih informacija
13. Izrada i objava dokumenta o stupnju interoperabilnosti podataka
14. Sporazumno uređenje međusobne suradnje na uspostavi skupnog kataloga između Nacionalne i sveučilišne knjižnice te suradnih knjižnica ili dobavljača indeksa elektroničkih publikacija
15. Testiranje metadopodataka u testnoj bazi skupnog kataloga prije uvoza metapodataka u aktivni skupni katalog
16. Redovno pobiranje novih zapisa i nadzor nad interoperabilnosti podataka
17. Redovno izvještavanje o razvoju skupnog kataloga
18. Proširenje skupnog kataloga metapodacima za građu javno dostupnu temeljem knjižničnih izvora informacija dostupnih na nacionalnoj razini

Projektni hodogram 4. faze predviđa se da bude identičan hodogramu 2. faze uspostave skupnog kataloga.